РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број: 06-2/201-22

8. децембар 2022. године

Б е о г р а д

ЗАПИСНИК

СА 15. СЕДНИЦЕ ОДБОРА ЗА АДМИНИСТРАТИВНО-БУЏЕТСКA И МАНДАТНО-ИМУНИТЕТСКА ПИТАЊА, ОДРЖАНЕ 8. ДЕЦЕМБРА 2022. ГОДИНЕ

Седница је почела у 12,00 часова.

Седници је, сагласно члану 70. став 1. алинеја прва Пословника Народне скупштине, председавао Миленко Јованов, председник Одбора.

Седници су присуствовали чланови Одбора: Сандра Божић, Верољуб Матић, Угљеша Мрдић, Александар Марковић, Александар Мирковић, Ђорђе Комленски, Ана Миљанић, Дуња Симоновић Братић, Јанко Веселиновић и Живота Старчевић.

Седници je присуствоваo Никола Драгићевић, заменик члана Сање Марић.

Седници нису присуствовали чланови Одбора: Војислав Михаиловић, Мирослав Алексић, Драгана Ракић и Бошко Обрадовић.

Председник Одбора је обавестио чланове да је Одбору, након сазивања седнице, достављена оставка коју је на функцију народног посланика поднео Фремонд Арпад. С тим у вези је предложио да се предложени дневни ред допуни тачком: ''Разматрање оставке коју је на функцију народног посланика поднео Арпад Фремонд''.

На предлог председника, Одбор је већином гласова прихватио предлог за допуну дневног реда предложеном тачком, као другом.

Сходно члану 93. став 3. Пословника Народне скупштине, Одбор је, на предлог председника, једноглано утврдио дневни ред 15. седнице у целини:

Д н е в н и р е д:

1. Разматрање Решења Републичке изборне комисије о додели мандата народног посланика ради попуне упражњених посланичких места у Народној скупштини (03 број 013-2708/22 од 7. децембра 2022. године);

2. Разматрање оставке коју је на функцију народног посланика поднео Арпад Фремонд (01 број: 118-2716/22од 8. децембра 2022. године).

**Прва тачка дневног реда:** Разматрање Решења Републичке изборне комисије о додели мандата народног посланика ради попуне упражњених посланичких места у Народној скупштини

Председник је упознао чланове Одбора да су достављена Решење Републичке изборне комисије о додели мандата Братимиру Васиљевићу, Милосаву Милојевићу и Марку Ристићу и Уверења о избору именованих за народне посланике.

Подсетио је да је Одбор, у складу са одредбама члана 199. Пословника, овлашћен да изврши увид у Решење Републичке изборне комисије и Уверења о избору народних посланика, ради утврђивања истоветности података.

Дискусије није било.

Одбор је, на предлог председника, једногласно усвојио и Народној скупштини поднео следећи

И З В Е Ш Т А Ј

Одбор је констатовао да су престанком мандата народним посланицима Маји Мачужић Пузић и Ивани Поповић, изабраним са Изборне листе ''АЛЕКСАНДАР ВУЧИЋ - ЗАЈЕДНО МОЖЕМО СВЕ'' и Сањи Марић, изабраној са Изборне листе МИЛИЦА ЂУРЂЕВИЋ СТАМЕНКОВСКИ - Српска странка Заветници, остала упражњена посланичка места у Народној скупштини, у складу са одредбом члана 131. Закона о избору народних посланика.

Када народном посланику мандат престане пре него што се потврде мандати за две трећине народних посланика из наредног сазива, мандат се додељује кандидату са изборне листе на начин утврђен у чл. 134. и 135. Закона о избору народних посланика.

Одбор је, поступајући у складу са одредбама члана 199. Пословника Народне скупштине, извршио увид у Решење Републичке изборне комисије и Уверења о избору народних посланика Братимира Васиљевића и Милосава Милојевића, изабраних са Изборне листе ''АЛЕКСАНДАР ВУЧИЋ - ЗАЈЕДНО МОЖЕМО СВЕ'' и Марка Ристића, изабраног са Изборне листе МИЛИЦА ЂУРЂЕВИЋ СТАМЕНКОВСКИ - Српска странка Заветници и утврдио да су подаци о избору народних посланика истоветни са подацима из Решења Републичке изборне комисије, чиме су се стекли услови за потврђивање мандата именованим народним посланицима.

Одбор предлаже да Народна скупштина одмах по пријему овог извештаја, констатује потврђивање мандата новоизабраним народним посланицима Братимиру Васиљевићу, Милосаву Милојевићу и Марку Ристићу.

За известиоца Одбора на седници Народне скупштине одређен је Миленко Јованов, председник Одбора.

**Друга тачка дневног реда:**  Разматрање оставке коју је на функцију народног посланика поднео Арпад Фремонд

Председник је констатовао да је оставка Арпад Фремонда у складу са Законом о избору народних посланика и Пословником, оверена код надлежног државног органа и у законском року предата на писарницу Народне скупштине.

Дискусије није било.

На предлог председника, Одбор је једногласно усвојио и Народној скупштини поднео следећи

И З В Е Ш Т А Ј

Одбор је утврдио да је подношењем оставке народног посланика Арпад Фремонда, изабраног са Изборне листе Vajdasági Magyar Szövetség-Pásztor István - Савез војвођанских Мађара - Иштван Пастор, наступио случај из члана 131. став 2. тачка 6. Закона о избору народних посланика, у коме се подношење оставке наводи као један од разлога за престанак мандата народном посланику пре него што се потврде мандати за две трећине народних посланика из наредног сазива Народне скупштине.

Мандат народног посланика престаје даном подношења оставке, у складу са чланом 132. став 5. Закона о избору народних посланика, те Одбор предлаже да Народна скупштина у смислу члана 133. истог закона, констатује да је именованом престао мандат народног посланика.

Попуњавање упражњеног посланичког места извршиће се додељивањем мандата другом кандидату у складу са чланом 134. Закона.

За известиоца Одбора на седници Народне скупштине одређен је Миленко Јованов, председник Одбора.

\*\*\*

Седница је завршена у 12,10 часова.

Саставни део овог записника чини обрађени тонски снимак седнице Одбора.

СЕКРЕТАР ПРЕДСЕДНИК

Светлана Дедић Миленко Јованов